Μουσείο, Τοπική Κοινωνία και Αφηγήσεις Αθλητικών Αντικειμένων: Μια Πρόταση Εκπαιδευτικού Προγράμματος για το Μουσείο Μπάσκετ της Χ.Α.Ν.Θ
Creators: name: Αλμασίδου, Ελευθερία Νικολάου
Publisher: name: Aristotle University of Thessaloniki
Year: 2022
Subjects: Μουσειοπαιδαγωγκή
Ιστορίες Αντικειμένων
Μουσείο Μπάσκετ Χ.Α.Ν.Θ.
Museum Education
Objects’ Stories
Basketball Museum of YMCA Thessaloniki

description: Ο κόσμος που ζούμε είναι γεμάτος από αντικείμενα. Τα αντικείμενα δεν αποτελούν μόνο στοιχεία της καθημερινής ζωής, αλλά αντιπροσωπεύουν τον άνθρωπο που τα χρησιμοποιεί, την προσωπικότητά του, τον εντάσσουν πιθανόν σε μια συγκεκριμένη ομάδα, διαμορφώνοντας την ταυτότητα του. Σε γενικότερο πλαίσιο, τα αντικείμενα θα μπορούσαμε να υποστηρίξουμε ότι προβάλλουν τον ανθρώπινο πολιτισμό. Η μελέτη τους εντάσσεται σε ένα ευρύ διεπιστημονικό πεδίο των κοινωνικών και ανθρωπιστικών σπουδών που έχει επικρατήσει με την αγγλική ορολογία material culture studies, το οποίο αναπτύχθηκε ραγδαία τη δεκαετία του ’80 και έπειτα, μέσα από διάφορους επιστημονικούς τομείς: αρχαιολογία, κοινωνιολογία, ανθρωπολογία, επιστήμες της επικοινωνίας. Όσον αφορά, τις μουσειακές σπουδές, πρώτη η Susan Pearce έθεσε τα αντικείμενα-εκθέματα στον πυρήνα της έκθεσης, και το ζήτημα ότι αυτά «κρύβουν» τα δικά τους νοήματα. Η πολυσημία αυτή των αντικειμένων, και η καλλιέργεια δεξιοτήτων “ανάγνωσής” τους αποτελούν βασικούς πυλώνες της Μουσειοπαιδαγωγικής. Η παρούσα εργασία παρουσιάζει μια πρόταση εκπαιδευτικού προγράμματος με τίτλο “Ιστορίες Αντικειμένων: από το Δωμάτιο μου στο Μουσείο” για το Μουσείο Μπάσκετ της ΧΑΝΘ. Η κεντρική μουσειοπαιδαγωγική του ιδέα βασίζεται στα αντικείμενα και τις βιογραφίες τους, όπου με τα προσωπικά αντικείμενα των παιδιών, επιχειρείται η ανάδειξη του τρόπου ανάλυσης των αντικειμένων και κατ’ επέκταση των μουσειακών εκθεμάτων. Το παιδαγωγικό πλαίσιο στηρίζεται σε σύγχρονες παιδαγωγικές θεωρίες και μουσειοπαιδαγωγικές μεθόδους. Ο σχεδιασμός της πρότασης πραγματοποιήθηκε λαμβάνοντας υπόψη την ηλικία της ομάδας στόχου, τα ενδιαφέροντα της, και το κοινό της υπόβαθρο ως μέλη στις αθλητικές ακαδημίες Μπάσκετ της ΧΑΝΘ. Παρουσιάζεται εκτενώς η διάρθρωση του προγράμματος, οι στόχοι και οι δραστηριότητες που θέτονται σε κάθε στάδιο, καθώς και οι τρόποι αξιολόγησής του. Μέσα από τη συγκεκριμένη πρόταση, επιχειρείται η ανάδειξη του υλικού πολιτισμού ως τρόπος μελέτης για τον ίδιο τον ανθρώπινο πολιτισμό. Πώς επιδρούν τα πράγματα πάνω μας; Τι σημασία έχουν για εμάς; Γιατί δενόμαστε μαζί τους; Να γίνει, δηλαδή, κατανοητό πως ο υλικός πολιτισμός μετατρέπεται σε μαρτυρία ακόμη και μέσα από τα ίδια τα πράγματα που έχουμε στο σπίτι μας. Να αντιληφθούμε, συνοπτικά, τις ιδέες, τις πεποιθήσεις μιας κοινωνίας σε μια δεδομένη στιγμή, μέσω της ύλης.
description: The world we live in is full of objects. Objects are not only elements of everyday life, but they also represent the people who use them, their personality, and those characteristics that identify them as members of a specific group, shaping their identity. In a more general context, it could be argued that objects promote human civilization. Their study is part of a broad interdisciplinary field of social and humanistic studies that is widely known under the term “material culture studies” which developed rapidly in the 80's and after, through various scientific fields: archeology, sociology, anthropology, communication science. As far as museum studies are concerned, Susan Pearce was the first to place actual objects at the heart of the exhibition and discuss how they carry special meanings. The multiplicity of objects and the development of interpretation skills regarding their qualities, are the main pillars of Museum Education. This paper aims to present an educational program proposal titled "Object Stories: from my Room to the Museum", created for the Basketball Museum of YMCA Thessaloniki. The main conceptual-pedagogical idea is based on objects and their background stories. Through the objects that children bring to the museum, an attempt is made to critically approach the objects’ and museum exhibits’ characteristics and values. The pedagogical framework is based on modern educational theories and methods regarding museum learning. The proposal was designed taking into account the age of the target group, its interests, and the participants’ common background as members of the YMCA Basketball sports academies. This research deals with the program’s structure, the goals and activities set at each stage, as well as the evaluation methods. The main concern of the proposal is to highlight material culture as a valid way of studying human culture itself. How do objects affect us? What do they mean to us? Why do we bond with them? That is, to understand that material culture is transformed into a testimony through the objects we own and keep in our houses. To perceive, in short, the ideas and the beliefs of a society at a given moment through material.
description: Σε συνεργασία με: Παιδαγωγικό Δημοτικής Εκπαίδευσης (Πανεπιστήμιο Δυτικής Μακεδονίας)